**NATHAN MORRIS**

*Nathan Morris, súlyos függőségekkel és erkölcstelen élettel teli fiatalember volt. Ott ült a szüleivel, amikor ők Steve Hilltől néztek egy videót, a Brownsville ébredésről. S bár ő úgy tett, mintha nem hallgatná, mégis olyan erőteljesen rászállt Isten ereje, hogy elkezdett sírni. Isten ébredési tüze átjárta egész testét és ő azonnal megszabadult függőségeiből. Majd hallotta Isten hangját, amint elhívta őt a szolgálatba. Ki gondolta volna, hogy egy régi videó felvétel is lehet annyira erőteljes, hogy lehozza természetfölöttien Isten jelenlétét és dicsőségét a Mennyből a Földre. Nathan Morrist Isten most használja a napjainkban zajló Mobile Alabamai ébredésben! Megosztja most veled is ugyanazt az ébredési tüzet és jelenlétet és azt akarja, hogy imáidra választ kapj gyógyulásod, szabadulásod, családtagjaid és barátaid megtérésére. Amikor Sid Roth elment a Szent Szellem ébredésre Alabamába, ahol Nathan szolgálatát hallhatta, Isten tüzének impartációját egy nagyon erőteljes módon ő is megkapta. Majd, ahogy Sid is elkezdett ott az ébredésben imádkozni emberekért, ugyanazt a kenetet mindazok is megkapták, akikért Sid imádkozott. Ha ez Sid-el megtörtént, veled is megtörténhet!*

**SID**: Helló, Sid Roth vagyok. Üdvözöllek világomban, ahol a természetfölötti természetes! Nagyon szeretem a Menny jó illatát itt a Földön! A Mobile Alabamai Ébredési Központban vagyok Nathan Morrissal. Nathan, azt tudom, hogy mi minden történt itt, de most téged szeretnélek megismerni! Tudjátok mi történt itt? Kétszer is villámcsapás történt itt, amikor John Kilpatrick pásztor volt itt. Ennek hatására Isten Szellemének egy nagy mozgalma indult el. Úgy értem ezt, hogy négy és fél millió ember ment el oda, abba a kis gyülekezetbe Pensacolába, Floridában, mivel Isten maga volt ott, és ami ott történt, megismétlődött Mobile, Alabamában! Mesélj egy kicsit a hátteredről! Apád pásztor volt és hallottam, hogy a pásztorok gyermekeit már csak úgy rövidítik: „PGY”. A legtöbb pásztor gyermeke átmegy egy lázadási korszakon, így te magad is átmentél ezen.

***NATHAN****: Az biztos! Gyülekezetben nőttem föl. Szokás szerint az utolsó sorban ültem, mint általában a pásztor szülők gyerekei, és hallgattam, ahogy apám prédikál, életemben minden egyes héten hallottam az Evangéliumot. Azonban, ahogy 16, 17 éves lettem, rossz társaságba keveredtem, barátaim rossz irányba kezdtek vinni. És igazából akkor jött el annak az ideje, hogy apám és anyám végre nem köteleztek többé arra, hogy járjak gyülekezetbe, mint ahogy egészen addig tették. Ahogy növekedtem föl, egyre kevésbé akartam menni gyülekezetbe. Egyszerűen nem vágytam ott lenni. Semmi mást nem ismertem, csak az ottani életet. Nagyon rövid időn belül belekeveredtem olyan dolgokba, melyekbe igazán nem kellett volna. Időnként már ittam és dohányoztam is. És fiatal fiúként nem fedeztem akkor azt föl, hogy ezek csupán bebörtönöztek és szellemi fogságra juttattak.*

**SID**: De! Volt egy ennél is nagyobb problémád! Tudod, mi volt a nagyobb problémád? Egy olyan édesapád volt, aki imádkozott érted! Majd egy nap apád úgy jött haza, hogy --- igen --- apja úgy jött haza, hogy hozott magával egy DVD-t a Brownsville ébredésről. Először is, ebben a zűrzavaros állapotodban miért nézted meg azt a felvételt?

***NATHAN****: A helyzet az, hogy én egyáltalán nem akartam megnézni.*

**SID**: Azt el is hiszem!

***NATHAN****: Semmim nem kívánta, hogy azt nézzem, azonban anyám és apám elmentek Amerikába nyaralni, és amikor az utcán sétáltak, egy hölgyön volt egy „Jézus” feliratú póló. Ez a hölgy ránézett a szüleimre, és azt mondta nekik: „El kell mennetek Brownsville-be, ébredés van ott!” Amit ez a hölgy nem tudott, hogy egész életemben, anyám és apám ébredésért imádkoztak. Éhezték Isten jelenlétét. Éhezték Isten dicsőségét. Pünkösdi gyülekezet voltunk, ahol szóltak nyelveken, azonban mindig volt szüleim szívében egy kiáltás, hogy „Uram, ennél van még sokkal több is!” Van több a TE gyülekezeted számára! Én viszont nagyon távol voltam Istentől. Házasságon kívül együtt éltem egy lánnyal Anglia déli részén. Csak látogatóba mentem megnézni anyámat és apámat, és épp akkor történt, hogy ahogy beléptem a nappaliba, apám épp a Brownsville DVD-t nézte Steve Hillel.*

**SID**: Semmi mögöttes szándék nem volt benne...

***NATHAN****: Ja, persze, semmi… Úgy ültem le, mintha nem figyelnék egyáltalán a műsorra, azonban a valóság az volt, hogy annyira éreztem Isten jelenlétét, hogy könnyek folytak le az arcomon. Letöröltem a könnyeimet és alig vártam, hogy meneküljek el onnan. El akartam menekülni, amilyen hamar csak tudok. Azonban Isten már foglyul ejtette szívem. Máris elkezdte megmutatni terveit az életemre.*

**SID**: Meséld el, amikor levett a lábadról Isten jelenléte!

***NATHAN****: 22 éves voltam, amikor az élet szokásai leuraltak. Jól mentek a dolgaim, grafikai tervező voltam, épp befejeztem az egyetemet, azonban komoly függő voltam több területen is. Emlékszem, ahogy esténként feküdtem az ágyamban és azt mondtam: „Ha ennyi az élet, akkor szörnyen csalódott vagyok.” Majd a születésnapomon, először elmentem haverokkal, majd hazamentem szüleim házába. Anyám gasztroenterológusként épp dolgozott, apám pedig börtönmisszióban volt, amikor ott voltam egyedül a házban és az Úr akkor egy nagyon erőteljes módon meglátogatott. Bekapcsoltam a CD lejátszót, és épp az a dal indult el, ami Isten tüzéről szólt, és Istennek ez a tüze rámszállt és átjárt a fejem búbjától a lábam ujjáig és leterített a padlóra.*

**SID**: Amikor tűzről beszélsz, jellemeznéd, hogy mi is ez a tűz és milyen?

***NATHAN****: A legjobban úgy tudnám leírni, hogy milyen érzés, mintha valaki bedugta volna ujjam a konnektorba és áramütés ért volna. Szó szerint úgy éreztem, mintha valaki égő gyertyát tett volna a cipőmbe, égtek a lábaim is. Annyira erőteljes volt. Végighullámzott testemen a lábaimba, majd vissza a felsőtestembe. Képtelen voltam megállítani, a földre zuhantam és egész testemben remegtem, rázkódtam Isten ereje alatt legalább három órán át. Nagyon zokogtam, és nem bírtam abbahagyni a sírást.*

**SID**: Ez távol állt tőled? Olyan volt, mint amit még soha azelőtt nem tapasztaltál?

***NATHAN****: Gyerekkoromban éreztem már Isten erejét, de ilyet még soha, soha, addig nem tapasztaltam. Ez egyszerűen felemésztett engem. Kérdezték emberek, hogy „honnan tudod, hogy ez Istentől volt?” Erre én: „Hidd el nekem, amikor Isten ereje rád száll, nincs szükséged senkire, hogy bemutassa neked Istent, mert Ő maga mutatkozik be neked. Egyszerűen tudod és tudod, hogy ez csak Istentől jöhet.*

**SID:** Oké. Azt is mondtad nekem, hogy olyan érzés volt, mintha valami súly nehezedett volna rád. Magyarázd ezt el.

***NATHAN****: Olyan érzés volt, mintha valaki egy szikladarabot tett volna a mellkasomra. Nehezen tudtam még a levegőt is venni. Annyira keveseket tudtam csak lélegezni, és olyan volt, mintha maga Isten nehezedett volna rá a mellkasomra. Belül a szívemben hallottam egy hangot. Tudod, amikor Isten beszél hozzád, szavai olyan messzire elérnek a bensődbe, melyet ember soha nem tudna még csak érinteni sem. Azt mondta: „Elhívásom van számodra, hogy munkát bízzak rád, azonban, ha ma elmész tőlem, soha többé nem foglak újra hívni! Mert a mai napon kihozlak az apád befedezése alól!” Tudod, az emberek sokszor úgy járnak gyülekezetbe, hogy azt gondolják, van még idejük dönteni Isten mellett. Én azonban tudtam, hogy ott akkor elértem a fonal végére és döntenem kellett.*

**SID**: Szerinted ezután is mondhattál volna még nemet?

***NATHAN****: Hiszem, hogy Isten adott nekem esélyt a döntésre, hogy vagy leteszem teljesen az életem és Neki élek, vagy a függőségek teljesen megközötté tettek volna és rabságban éltem volna az életem. Ezek a gondolatok cikkáztak az agyamban és azt mondtam: „De Istenem, de Istenem…” Azonban meg kellett hoznom a döntést. A Biblia azt mondja: „Ma van az üdvösség napja!” A holnapunk nincs garantálva! Ma kell eldöntened, hogy szolgálni fogod –e Krisztust teljes szívedből!*

**SID**: Te meghoztad a döntést, és nem sokkal később elkezdtél prédikálni apád gyülekezetében, ahol kevesen voltatok, mégis csodák törtek ki. Meséld el az első csodát, ami történt.

***NATHAN****: Az első csoda, melyet láttam, az igazán a megtérés és újjászületés volt.*

**SID**: Természetesen.

***NATHAN:*** *Majd azt követte az a csoda, hogy ugyanaz a tűz, mely rámszállt korábban, prédikációm alatt elkezdett az egész közösségre leszállni. Az emberek szó szerint kiestek a székeikből, olyanok is, akik nagytekintélyű ősrégi keresztényként hosszú évek óta hűséggel szolgálták az Urat. Tudod, amikor Isten megérint téged, felismered, amikor Ő érint meg valaki mást is, és én felismertem ezt az erőt, mely a Szent Szellem ereje, a kézzel fogható, súllyal bíró jelenléte Istennek, mely elkezdte megérinteni az embereket a gyülekezetben. Ők nem igazán értették, hogy mi is történik, én azonban tudtam. Azt mondtam: „Jézus, velük is megteszed!” Ezután kezdtek el történni a csodák. Süket fülek és vak szemek is megnyíltak. Egymás után történtek a csodák. Először én még jobban meg voltam lepődve, mint ők. Teljesen ledöbbentem a csodákon.*

**SID**: Ebben biztos vagyok! Hány emberrel kezdtél, majd hányan voltatok?

***NATHAN****: Heten voltunk apám gyülekezetében a szombat esti összejöveteleken, majd 12 hónap alatt, már az Egyesült Királyság más részeiről is odautaztak, négy-öt órát vezettek, hogy ott lehessenek. Egy Britt angol, ha végig akar menni az országon tetejétől az aljáig, nyolc órás út alatt meg tudja tenni. Szóval, 4-5 órát vezetni egyetlen egy szombat esti összejövetel miatt egy pici kis gyülekezetbe, nagyon hosszú útnak minősül.*

**SID**: Ha már hosszú útról beszélünk, csak várj, míg meghallod a sztorit arról az SMS-ről, ami alátámasztotta mindazt, amit Isten az életére szánt. A szünet után megtudjuk.

**SID**: Helló, Sid Roth vagyok. Egy olyan fiatalemberrel vagyok itt, akin végigment Isten tüze, és azóta bárhol prédikál, a hallgatósággal is ugyanez történik! Nathan, az egész világon mindenütt voltál már, és evangelizációs kampányokat tartasz. Mesélj el néhány dolgot abból, amit saját szemeiddel láttál meg ezeken a kampányokon.

***NATHAN****: Keresztény életem korai szakaszában, az első 12 hónapban megtérésem után elkezdtem keresni Istent, mindenemmel akartam Istent. Órákat és órákat töltöttem imában Vele és az Igével. Ahogy hazamentem munkából, rögtön Jézus jelenlétébe akartam lenni.*

**SID**: Amikor kerested Istent – segíts ki egy kicsit – mit tettél ezalatt?

***NATHAN****: Egy nagyon szenvedélyes fiatalemberré váltam. Kiáltottam Istenhez úgy, hogy „Istenem, akarom a tüzedet! Istenem, tölts be engem! Használj engem, Uram! Tégy velem bármit, amit csak akarsz, de akarom a jelenléted!” Tudod, engem nem izgattak a kampány összejövetelek. Csak Isten jelenlétét akartam. Gyülekezetben nőttem föl, de tudod, Sid, nem akartam többé ott ülni a padsorok között gyülekezetesdit játszva. Akartam az igazit, a valódit, az eredetit! Hisz Jézus azt mondta: „Betöltelek Isten Szellemével” – én kiáltottam, hogy „akarom, hogy tölts be!”*

**SID**: Ti nem fáradtatok még bele, hogy csak ott üldögéljetek a gyülekezetben? Nem volt elég abból, hogy kényelmesen üldögéltek a kezeiteken? Hadd mondjam el, mi történik olyankor, mikor többé nem ülsz a kezeiden, hanem fölemeled azokat az égbe és dicséred az élő Istent! Ez az, amit tenned kellene! Van sokkal több is annál az életben, minthogy eljárj dolgozni, majd aludj és így teljen el minden napod. Kell, hogy legyen ennél több is! Hallom, hogy ezeket mondod most ki! Nathan, meséld el, ezután az időszakod után mi történt más országokban is.

***NATHAN****: Meghívások érkeztek mindenfelől a világból. A nemzeteikben nagy befolyással bíró emberek, akiknek nem volt szükségük egy olyan fiatal srácra, akinek semmilyen végzettsége, és Bibliai teológiája nincs. De az Úr az, aki elkezdett ilyen ajtókat is megnyitni! Kimentem utcai evangelizációt tartani, és az első ilyen alkalomra 10,000 ember jött el! Hordágyakon hozták oda a betegeket. Voltak ott emberek kinövésekkel és tumorokkal, emberek, akik boszorkánysággal foglalkoztak. És én ott álltam, Sid, és azt mondtam az Úrnak: „Uram, mikor gondoltam én azt, hogy ez egy jó ötlet…?” Fogalmam sem volt, mit tegyek. Azt gondoltam: „Jézus, itt vannak hordágyakon a betegek! Mit fogok most csinálni, Uram?” Ekkor szólt hozzám az Úr és azt mondta: „Ez soha nem a TE ötleted volt, hanem az enyém! Most menj föl oda és csak nyisd meg a szád!” És én csak fölálltam és elkezdtem beszélni.*

**SID**: Isten nem volt meglepve!

 ***NATHAN****: Nem! Ahogy fölálltam oda, a szívemből prédikáltam a keresztről és Jézus véréről. És Sid, engedd meg, hogy elmondjam itt az embereknek, hogy el kell kezdenünk hirdetni az Evangéliumot! Felvizeztük az Igehirdetést, hogy kedvezzünk a nyugati világnak. De hadd mondjam el, ha felvizezed az Evangéliumot, az erejét is kiveszed!*

**SID**: De várj egy pillanatot. Korszakunkra jellemző, hogy érzékenyek vagyunk arra, nehogy megbántsunk bárkit is üzenetünkkel, de mikor leszünk már végre Istenre érzékenyek? Érzékenyek arra, nehogy Istent bántsuk meg?

***NATHAN****: Tudod, én elkezdtem prédikálni Jézus Krisztus véréről és a keresztről, és a feltámadásának erejéről. Aznap este, 6000-en adták át életüket Jézus Krisztusnak, muzulmánok és olyanok, akik semmit sem tudtak addig Krisztusról! Szinte azonnali módon, csodák kezdtek el történni! Jó barátom, aki asszisztensem is, Matthew, felhozott az emelvényre bénákat, mankósokat, vakokat, születésük óta süketeket. Látható a korai videóimon is, hogy majd kiugrott a szemem a helyéről*!

**SID**: Ebben biztos vagyok!

***NATHAN:*** *Azt mondtam: „Jézus, te meg tudod tenni!”*

**SID**: Ha veled ez történt, mi lenne másokkal, nekik is is majd kiugrana a szemük? Érted…?

***NATHAN:*** *Nos, hirtelen fölfedeztem, hogy az Evangélimban erő van. Amikor a Királyságot hirdeted, a Szent Szellem jön és jeleket és csodákat cselekszik, mindazt, ami Isten Királyságában történik.*

**SID**: Lehet épp ez az, ami hiányzik az amerikai gyülekezetekből?

***NATHAN****: Ó igen! Hadd mondjam el, Jézus véréről kell prédikálnunk! Jézus Krisztus vérét kell hirdetnünk! Amikor elmész Afrikába, vagy Indiába, ahol varázslódoktorok átkoznak, ott nem hirdethetsz felhigított üzenetet! Azt kell hirdetned, amiben erő van! A Biblia azt mondja, hogy az Evangélium Isten ereje az üdvösségre! Amikor a vért hirdeted, azt a pokol is felismeri és azelőtt meg KELL hajolnia!*

**SID**: Mesélj arról a napról, mikor mindezek történtek az életedben, amikor a felhők közé kerültél. Nos, nincsenek szavak, amivel ezt jellemezni lehetne, szavakkal leírhatatlan, amikor az élő Isten vastagon manifesztált, kézzel fogható jelenléte megjelenik, és egyszer csak kapsz egy SMS-t. Mondd el mi állt abban az SMS-ben!

***NATHAN****: Telve volt a szívem azokkal a kampányokkal, melyeket világszerte rendeztünk. Szolgálatom első évében legalább 30,000 megtérő lett, két-három éven belül legalább 100,000 ember döntött Jézus Krisztus mellett, muzulmánok és hinduk is. Minden félefajta csodákat megláttunk. Majd, meghívást kaptam egy konferenciára, ahol együtt szolgálhattam a családomnak egy nagyon kedves barátjával, John Kilpatrick pásztorral.*

**SID**: A Brownsville ébredésből, melynek láttad a felvételeit, és az okozta azt, hogy Isten tüze eltalált téged.

***NATHAN****: Igen. Szóval, azonnal izgulni kezdtem. Azt mondtam: „Úr Jézus, mi történik most? Mit akarsz most cselekedni? Aznap beszélnem kellett pásztor Jonh-al, és azelőtt még soha nem beszéltem vele. Majd egy nagyon jó barátomtól kaptam egy SMS-t, melyben az állt: „Alabama (Crimson Tide) Bíbor Áradata” amerikai focicsapat megnyerte a nemzeti bajnokságot!”*

**SID**: Ez semmit nem jelentett neked.

***NATHAN****: Zérót, semmit!*

**SID**: Ekkor Angliában éltél, neked az semmit nem jelentett.

***NATHAN****: Én angol foci rajongó vagyok, és senkit nem akarok megbántani, de az amerikai foci semmit nem mondott nekem. Azt hittem téved a barátom. Biztos téves számra küldte el az SMS-t. Így nem is foglalkoztam vele. Majd ahogy 3-4 órával később beszéltem John pásztorral, az első mondatai között az állt. „Nathan, tudod, hogy az újságokban az áll, hogy az „Alabama Bíbor Áradata csapat” megnyerte a nemzeti bajnokságot, a dicsőség visszatér Alabamába?”*

**SID**: Ez állt a címlapokon?

***NATHAN****: Igen.*

**SID**: Kimondtad, hogy a dicsőség visszatért Alabamába, majd kaptál egy látomást. Meséld el!

***NATHAN****: Nos, tudtam, hogy Isten valamit akar ezzel. Tehát, meghívást kaptam a konferenciára prédikálni, majd ahogy letettem a telefont, elmentem imádkozni. Ahogy a térdeimen voltam, több látomást is kaptam az életemre. A látomások mind az Afrikában és Indiában történő evangelizációs kampányokkal voltak kapcsolatosak. De elkezdtem így imádkozni: „Uram, akarod, hogy menjek Alabamába?” Akkor az Úr adott egy nagyszerű látomást, az egyik legerőteljesebb látomást, amit valaha is láttam. Egy szőkőárat láttam. Nagyobb vízhullámot, mint amit valaha is láttam életemben. De ami még ennél is szokatlanabb volt, sőt, természetfölötti, hogy ez bíborvörös színű volt. Megláttam ezt az áradatot, majd hirtelen láttam John pásztort a térdein imádkozni.*

**SID**: Várj még ezzel, majd a szünet után megtudjuk, mi is történt! Tudom, hogy visszajöttök!

**SID**: Helló. Sid Roth vagyok Nathan Morris-al. Azt hallhattuk, hogy erre a fiatalemberre szó szerint Isten tüze szállt, és kiégette belőle a drogokat, a szexet, és mindazt, ami evilági volt, és nem tudott mást tenni, minthogy Isten szenvedélyes szerelmesévé váljon. Elkezdett utazgatni világszerte. Sok muzulmán és mindenféle ember jött az Úrhoz, mivel látták a jeleket és a csodákat. De azt látta, hogy az okozott mégis radikális változást az emberek életeiben, amit mondott. Majd kap egy telefonhívást pásztor John Kilpatrick-től, aki az ébredés pásztora volt. Tartott egy konferenciát, amire meghívta Nathant, aki ezután kapott egy látomást, pedig nem sok látomást kapott korábban az életére. Ez azonban Istentől volt. Mit mondott neked Isten?

***NATHAN****: Láttam egy bíborszínű áradatot, és láttam John pásztort a gyülekezet oltáránál. Azt nem tudtam milyen épületben volt, csak annyit tudtam, hogy egy gyülekezeti épület és a térdein volt. Azt mondta: „Jézus, jöjjön el a te igazságod és alapozódjon meg ezen a területen!” Majd láttam egy hatalmas tömeget mögötte, és tudtam a szívemben, hogy ezek az emberek már Istenéi voltak. Ők voltak a szentek imái, melyek elődjei voltak, és John pásztor nem vette ezt észre, de ő csupán becsatlakozott imáikba. Majd hirtelen felcsapott ez a bíborvörös vízáradat akkora hatalmas hullámokkal, melyet soha nem láttam természetes szinten. Különösen úgy nem, hogy bíborvörös színű lenne, és az betört a gyülekezetbe. Szó szerint betört John pásztor mögött. Ami pedig teljesen elállította lélegzetem az volt, hogy elsodorta a gyülekezet falait. Teljesen elsodorta az oldalsó falakat. Olyan volt, mintha az épület nem bírná azt megtartani. Kilőtte a falakat. Majd hirtelen körbevittek előre, ahol megláttam egy hadsereget, de bíborvörös ruhákban voltak. Ekkor az Úr azt mondta nekem: „Amikor odamész, az alábbiakat mondd: „Ismét meglátogatom őt, és felállítok egy hadsereget, melyet elküldök az egész földre, akik a vérről fognak prédikálni és nagy csodákat fognak meglátni. Mondd el nekik, hogy ismét meglátogatom őt!” Azt gondoltam ennyi lesz a feladatom, hogy ezt az üzenetet átadjam. Elmondtam ezt a szüleimnek is. Akárhányszor kimondtam, éreztem Isten erejét. Egy héten belül Hawai-on kellett volna lennem, de Afrikában maradtam. Tovább folytattuk az evengélizációs kampányokat. Azért hosszabbítottuk meg, mivel ahogy elkezdtem megosztani ezeket, Isten ismét elkezdett meglátogatni bennünket!*

**SID**: Tudod, mi tetszik legjobb abban, ami történik most itt? Az, hogy ez hatással van a fiatalokra, a tinédzserekre is! Szerintem ez teszi őket normálissá! Bárcsak a Biblia szerinti normálissá válnának a tinédzserek! Szeretném, ha most beszélnél egy kicsit a vérről. Megtennéd?

***NATHAN****: Tudod, Jézus azt mondta, hogy eljön az az óra, az az idő a világtörténelemben, a Máté 24 szerint, amiben azt mondta: „Lesznek háborúk és háborúk hírei. Nemzet támad nemzet ellen. Lesznek földrengések és éhínség.” Arról is beszélt Jézus, hogy nagy elhidegülés lesz az emberek szívében. És mindaz, aki néz most bennünket, csak nézd meg a híreket. Csak tekintsd meg Amerika nemzeti híreit, vagy a világhíreket. Minden megrázatik. Van egy olyan sötétség a világban, mely rejtőzik, amihez foghatót még soha eddig nem láttunk. Gazdaságok mennek tönkre.*

**SID**: Figyelj! Én régebb óta éltem már, mint te, mégis én sem láttam még ilyet. Egyik legszokatlanabb időket éljük meg, mely volt a földkerekségen. Lehet, hogy már a vég küszöbén vagyunk?

***NATHAN****: Szó szerint a küszöbön állunk!*

**SID**: Én is hiszem ezt.

***NATHAN****: A küszöbön vagyunk, és tudod, voltak idők, mikor az emberek nem akarták hallani az evangéliumot. Voltak idők, mikor az emberek nem éheztek Istenre. De had mondjam el azt, amikor az emberek sötétségben vannak, amikor látják, hogy mi folyik a világban, azt, hogy mindaz, amiben eddig bíztak egy nap alatt odavész… Had mondjam el, most van egy kiáltás, egy éhség a világ minden nemzetében! És Jézus azt mondta: „Abban az órában nagy lesz a sötétség!” Jézus világosságot hozott és azt mondta: „EZ az Evangélium hirdettetik majd minden nemzetnek, és akkor jön el a vég!”*

**SID:** MI az Evangélium?

***NATHAN****: Had mondjam el, az elmúlt néhány évben hallottuk már az Evangéliumot, de az fel volt vizezve, mert viszket az emberek füle. Azonban had mondjam el, az igaz Evangéium az, amikor hirdetjük a bűnökből való megtérést, amikor hirdetjük, hogy csakis egyetlen út vezet a Mennybe, és ez pedig a Jézus Krisztus vére, melyet kiontott a kereszten!*

**SID**: Igen!

***NATHAN****: Nincs más út! Nincs más út! Jézus azt mondta: „Én vagyok az út, az igazság és az élet. Senki sem mehet az Atyához, csakis rajtam keresztül.” Szeretném elmondani, hogy itt az idő, hogy hirdessük Jézus vérét! A Jézus vérében erő van! A Jézus vérében erő van! Erő van! Soha nem veszít erejéből! Egy picit sem veszít erejéből! El akarom mondani annak a generációnak, ami az én generációm, mely keres valamit, ami valós! Olyat keresnek, aminek oda tudják szentelni életüket! El akarom mondani, hogy Jézus Krisztus igaz életet fog adni neked! Ő az egyetlen! Jobban ismer téged, mint te saját magad! És el akarom mondani, hogy az Ő vére utat készített arra, hogy életünk legyen és bővölködjünk. Kimondhatatlan öröm szabadul föl, amikor megismered Jézus Krisztust. És ahogy látod, kissé szenvedélyessé válok, amikor a Jézus véréről beszélek.*

**SID**: El kell, hogy mondjam, a vér az, mely elmos minden bűnödet! Kiontotta vérét az oltáron bűneid bocsánatára. Csakis Jézus vére tud elmosni minden bűnödet! És amikor azokat elmossa, mivel megtértél, egy tiszta, egyenes út vezet ahhoz, hogy Jézus benned éljen és akkor igazi Shalom, valós békesség lehet az életedben! Az Evangélium Isten ereje az üdvösségre minden ember számára, először zsidóknak. Figyeljétek az idők jeleit, mert ketyeg az idő. Figyeljétek Izraelt és a zsidókat, akik hisznek Jézusban, és kéz a kézben összefognak a Keresztényekkel. Ők az egy új ember, mely Isten tartózkodási helye arra, hogy a történelem legnagyobb ébredése legyen!